《徐公驿》
宋代·朱筠

青驼二十里，徐公岭过半。上岭复下岭，驿马中间换。

肩舆不留行，仆夫面已汗。连坡尽荒草，石田草中乱。

此间山脊乾，不雨常苦旱。我行咨暑雨，对此转生赞。

幸兹梁菽收，水绝天与灌。古人称逢年，用力必无玩。

更从悟强恕，人喜我勿叹。西北风何来，推送健双骭。

下岭亦不滑，高高睇前岸。

作者简介：处州青田人，字仲端。徽宗政和中，由上庠特奏名，除蕲春监。有《竹轩小集》。